CELEX: 32022D0575
Language: et
Date: 2022-04-06 00:00:00
Title: Komisjoni rakendusotsus (EL) 2022/575, 6. aprill 2022, milles käsitletakse erakorralisi meetmeid kolmandatest riikidest või kolmandatelt territooriumidelt pärit heina- ja põhusaadetiste kaudu suu- ja sõrataudi liitu sissetoomise ärahoidmiseks ning millega tunnistatakse kehtetuks rakendusmäärus (EL) 2020/2208 (teatavaks tehtud numbri C(2022) 2078 all) (EMPs kohaldatav tekst)

8.4.2022   
               
               
                  ET
               
               
                  Euroopa Liidu Teataja
               
               
                  L 109/69
               
            
         KOMISJONI RAKENDUSOTSUS (EL) 2022/575,
         6. aprill 2022,
         milles käsitletakse erakorralisi meetmeid kolmandatest riikidest või kolmandatelt territooriumidelt pärit heina- ja põhusaadetiste kaudu suu- ja sõrataudi liitu sissetoomise ärahoidmiseks ning millega tunnistatakse kehtetuks rakendusmäärus (EL) 2020/2208
         
            
               (teatavaks tehtud numbri C(2022) 2078 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 261 lõike 1 punkti b,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (2) eriti selle artikli 128 lõiget 1,
         ning arvestades järgmist:
         
                     (1)
                  
                  
                     Suu- ja sõrataud on äge ja väga nakkav kariloomade viirushaigus, mis võib avaldada märkimisväärset majanduslikku mõju põllumajandussektorile ja kiiresti levida saastunud taimsete materjalide, sealhulgas heina ja põhu kaudu.
                  
               
                     (2)
                  
                  
                     Hein ja põhk on ainsad taimsed materjalid, mille saadetiste liitu toomise piirangud olid sätestatud komisjoni määruses (EÜ) nr 136/2004, (3) mida kohaldati kuni 20. aprillini 2021. Eelkõige lubati liitu tuua ainult määruse (EÜ) nr 136/2004 V lisas loetletud kolmandatest riikidest või kolmandatelt territooriumidelt pärit heina- ja põhusaadetisi. Võttes arvesse kõnealuste materjalide kaudu suu- ja sõrataudi levimise ohtu, on asjakohane, et liidu õiguses kehtivad sellised piirangud ka edaspidi.
                  
               
                     (3)
                  
                  
                     Määrusega (EL) 2016/429 kehtestatud uus loomatervise õigusraamistik, mida kohaldatakse alates 21. aprillist 2021, peaks tagama sujuva ülemineku varasemate liidu õigusaktidega (sh taimse materjali liitu toomist käsitlevad õigusaktid) kehtestatud ja tõhusaks osutunud nõuetelt. Seepärast tuleks nende varem kehtestatud eeskirjade eesmärk ja sisu käesoleva otsusega kehtestatud eeskirjades säilitada, kuni saadakse Euroopa Toiduohutusameti (EFSA) teaduslik arvamus, milles hinnatakse kolmandatest riikidest või kolmandatelt territooriumidelt pärit heina- ja põhusaadetiste kaudu suu- ja sõrataudi ning komisjoni rakendusmääruse (EL) 2018/1882 (4) artikli 1 punktis 1 osutatud muude A-kategooria taudide liitu sissetoomisega kaasnevaid loomaterviseriske.
                  
               
                     (4)
                  
                  
                     Seepärast on vaja käesoleva otsusega kehtestada selliste kolmandate riikide või territooriumide loetelu, millest on lubatud liitu tuua heina- ja põhusaadetisi. Sellises loetelus tuleks arvesse võtta määruse (EÜ) nr 136/2004 V lisas esitatud loetelu ja komisjoni rakendusmääruse (EL) 2021/404 (5) II lisas esitatud selliste kolmandate riikide või territooriumide või nende tsoonide loetelu, millest tänu soodsale loomatervise olukorrale (muu hulgas suu- ja sõrataudi osas) on lubatud liitu tuua kabiloomade saadetisi. Selleks et vältida häireid kaubanduses ja selguse huvides tuleks kehtestada ka selliste kolmandate riikide või territooriumide eraldi loetelu, millest on lubatud liitu tuua põletuskäitises põletamiseks ettenähtud granuleeritud põhu saadetisi.
                  
               
                     (5)
                  
                  
                     Selleks et vältida põletamiseks ettenähtud granuleeritud põhu saadetiste kokkupuudet suu- ja sõrataudile vastuvõtlike loomadega, tuleks käesolevas otsuses sätestada ranged riskimaandamismeetmed selliste saadetiste tarnimiseks liidus asuvasse sihtettevõttesse. Need tuleks suunata Euroopa Parlamendi ja nõukogu määruse (EL) nr 952/2013 (6) artikli 210 punktiga a ette nähtud tolli eriprotseduuridele ja nende vedu tuleks kooskõlas komisjoni delegeeritud määrusega (EL) 2019/1666 (7) jälgida määruse (EL) 2017/625 artiklis 131 sätestatud ametliku kontrolli elektroonilise teabehaldussüsteemi (IMSOC) kaudu ning need tuleks tarnida liitu sisenemise piiripunktist otse liidus asuvasse sihtpõletuskäitisesse, kus need põletatakse.
                  
               
                     (6)
                  
                  
                     Heina ja põhu CN-koodid on esitatud komisjoni rakendusmääruse (EL) 2021/632 (8) lisa 12. peatükis ning seepärast tuleks neid käesolevas otsuses arvesse võtta.
                  
               
                     (7)
                  
                  
                     Lihtsustamise ja õigusselguse huvides tuleks tunnistada kehtetuks komisjoni rakendusmäärus (EL) 2020/2208, (9) millega praegu lubatakse importida liitu heina- ja põhusaadetisi Suurbritanniast ja Briti krooni sõltkondade aladelt, mis tuleks loetleda käesoleva otsuse lisa 1. osas.
                  
               
                     (8)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Reguleerimisese ja kohaldamisala
            Käesoleva otsusega kehtestatakse erakorralised meetmed kolmandatest riikidest ja kolmandatelt territooriumidelt pärit heina- ja põhusaadetiste liitu toomiseks.
         
         
            Artikkel 2
            Heina- ja põhusaadetiste liitu toomise nõuded
            
               1.   Rakendusmääruse (EL) 2021/632 lisa 12. peatükis osutatud põhu (CN-kood ex 1213 00 00) või kõnealuse lisa 12. peatükis osutatud heina (CN-kood: ex 1214 90) saadetisi lubatakse liitu tuua üksnes juhul, kui sellised saadetised on pärit käesoleva otsuse lisa 1. osas loetletud kolmandatest riikidest või kolmandatelt territooriumidelt.
            
            
               2.   Erandina lõikest 1 lubatakse põletuskäitises põletamiseks ettenähtud granuleeritud põhu saadetisi liitu tuua, kui need vastavad järgmistele tingimustele:
               
                           a)
                        
                        
                           need on pärit lisa 2. osas loetletud kolmandatest riikidest või kolmandatelt territooriumidelt;
                        
                     
                           b)
                        
                        
                           need suunatakse liitu sisenemisel määruse (EL) nr 952/2013 artikli 210 punktis a sätestatud eriprotseduurile, nende vedu jälgitakse kooskõlas delegeeritud määrusega (EL) 2019/1666 määruse (EL) 2017/625 artiklis 131 sätestatud ametliku kontrolli elektroonilise teabehaldussüsteemi (IMSOC) kaudu ning need tarnitakse liitu sisenemise piiripunktist otse liidus asuvasse sihtpõletuskäitisesse, kus need põletatakse.
                        
                     
         
         
            Artikkel 3
            Kehtetuks tunnistamine
            Rakendusmäärus (EL) 2020/2208 tunnistatakse kehtetuks.
         
         
            Artikkel 4
            Adressaadid
            Käesolev otsus on adresseeritud liikmesriikidele.
         
         
            Brüssel, 6. aprill 2022
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 84, 31.3.2016, lk 1.
         
            (2)  ELT L 95, 7.4.2017, lk 1.
         
            (3)  Komisjoni 22. jaanuari 2004. aasta määrus (EÜ) nr 136/2004, milles sätestatakse kolmandatest riikidest imporditud kaupade veterinaarkontrolli kord ühenduse piiripunktides (ELT L 21, 28.1.2004, lk 11).
         
            (4)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).
         
            (5)  Komisjoni 24. märtsi 2021. aasta rakendusmäärus (EL) 2021/404, millega kehtestatakse selliste kolmandate riikide, territooriumide või nende tsoonide loetelud, millest on lubatud liitu tuua loomi, loomset paljundusmaterjali ja loomseid saadusi kooskõlas Euroopa Parlamendi ja nõukogu määrusega (EL) 2016/429 (ELT L 114, 31.3.2021, lk 1).
         
            (6)  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).
         
            (7)  Komisjoni 24. juuni 2019. aasta delegeeritud määrus (EL) 2019/1666, millega täiendatakse Euroopa Parlamendi ja nõukogu määrust (EL) 2017/625 tingimuste osas, mis on vajalikud teatavate kaupade saadetiste veo ja saabumise jälgimiseks teel liitu saabumise piiripunktist liidus asuvasse sihtettevõttesse (ELT L 255, 4.10.2019, lk 1).
         
            (8)  Komisjoni 13. aprilli 2021. aasta rakendusmäärus (EL) 2021/632, millega kehtestatakse Euroopa Parlamendi ja nõukogu määruse (EL) 2017/625 rakenduseeskirjad seoses loeteludega loomadest, loomsetest saadustest, loomsest paljundusmaterjalist, loomsetest kõrvalsaadustest ja nendest saadud toodetest, liittoodetest ning heinast ja põhust, mille suhtes kohaldatakse piiripunktides ametlikku kontrolli, ning tunnistatakse kehtetuks komisjoni rakendusmäärus (EL) 2019/2007 ja komisjoni otsus 2007/275/EÜ (ELT L 132, 19.4.2021, lk 24).
         
            (9)  Komisjoni 22. detsembri 2020. aasta rakendusmäärus (EL) 2020/2208 Ühendkuningriigile kui sellisele kolmandale riigile osutamise kohta, millest on lubatud liitu importida heina- ja põhusaadetisi (ELT L 438, 28.12.2020, lk 21).
      
      
         
            LISA
            
               1. osa – Loetelu kolmandatest riikidest või territooriumidest, millest on lubatud liitu tuua heina- ja põhusaadetisi, nagu on osutatud artikli 2 lõikes 1
            
            
                        
                           Kolmanda riigi või territooriumi ISO-kood
                        
                     
                     
                        
                           Kolmanda riigi või territooriumi nimi
                        
                     
                  
                        
                           AU
                        
                     
                     
                        Austraalia
                     
                  
                        
                           CA
                        
                     
                     
                        Kanada
                     
                  
                        
                           CH
                        
                     
                     
                        Šveits
                     
                  
                        
                           CL
                        
                     
                     
                        Tšiili
                     
                  
                        
                           GB
                        
                     
                     
                        Ühendkuningriik (1)
                        
                     
                  
                        
                           GG
                        
                     
                     
                        Guernesey
                     
                  
                        
                           GL
                        
                     
                     
                        Gröönimaa
                     
                  
                        
                           IM
                        
                     
                     
                        Mani saar
                     
                  
                        
                           IS
                        
                     
                     
                        Island
                     
                  
                        
                           JE
                        
                     
                     
                        Jersey
                     
                  
                        
                           NZ
                        
                     
                     
                        Uus-Meremaa
                     
                  
                        
                           RS
                        
                     
                     
                        Serbia (2)
                        
                     
                  
                        
                           US
                        
                     
                     
                        Ameerika Ühendriigid
                     
                  
                        
                                    *
                                 
                                 
                                    Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.
                                 
                              
                  
               2. osa – Loetelu kolmandatest riikidest või territooriumidest, millest on lubatud liitu tuua granuleeritud põhu saadetisi, nagu on osutatud artikli 2 lõikes 2
            
            
                        
                           Kolmanda riigi või territooriumi ISO-kood
                        
                     
                     
                        
                           Kolmanda riigi või territooriumi nimi
                        
                     
                  
                        
                           UA
                        
                     
                     
                        Ukraina
                     
                  
               (1)  Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesoleva lisa 1. osas olevad viited Ühendkuningriigile Põhja-Iirimaad.
            
               (2)  Kui käesolevas lisas viidatakse Serbiale, ei ole artiklis 1 osutatud erakorraliste meetmetega hõlmatud Kosovo* territoorium.